Účastník ZPC	
Meno, priezvisko, titul:	PhDr. Jozef Facuna, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Budapešť, Maďarsko	
Organizátor:	European Youth Centre, Budapešť	
Termín:	18.10.-20.10. 2015	
Účel:	Aktívna účasť na Roma Youth Conference (rómska mládežnícka konferencia): Aktuálne otázky rómskej mládeže a budúcnosť smerovania politík pre participáciu a inklúziu rómskej mládeže	
Rokovací jazyk:	anglicky jazyk, rómsky jazyk	
Rámcový program	
18.10.2015 Príchod do miesta uskutočnenia konferencie (European Youth Centre, Budapešť)
19.10. – 20.10.2015 Aktívna účasť na konferencii
20.10.2015 Príchod do Bratislavy	
Stručný priebeh	
Cieľom medzinárodnej konferencie bolo poskytnúť spolu s rómskymi mládežníckymi organizáciami, reprezentantmi rómskej mládeže zhodnotenie výsledkov akčného plánu a diskutovať o budúcom smerovaní Rómskeho mládežníckeho akčného plánu. Počas konferencie diskusia prebiehala v oblastiach: a) praktických skúseností a zručností Rómov v mládežníckej činnosti, b) aktívnej účasti rómskej mládeže v procese tvorby politík na všetkých úrovniach, c) problematiky diskriminácie mládeže na základe ich príslušnosti k rómskej menšine, d) zvýšenia podpory riešenia problematiky mládeže v rámci politík a programov zameraných na rómsku problematiku a podpory začlenenia otázok rómskej mládeže do politík a mládežníckych programov v rámci Rady Európy a ďalších zainteresovaných organizácii/inštitúcií, e) formovania budúcnosti akčného plánu rómskej mládeže v spolupráci s mládežou vo vzťahu k politikám a rôznym programom Rady Európy a ďalších organizácii/inštitúcii, f) analýz súčasného stavu riešenia otázok rómskej mládeže v kontexte národnej politiky začleňovania Rómov, ako sú napríklad Národné stratégie integrácie Rómov.   

Zámerom konferencie bolo predovšetkým učenie sa a vytváranie sietí skúseností pre rómsku mládež. Konferencia sledovala tieto zámery: 1) lepšie pochopiť súčasnú situáciu rómskej mládeže v Európe, 2) viac zviditeľniť činnosť rómskej mládeže a politického úsilia, 3) zvýšiť povedomie o problematike rómskej mládeže (politiky, organizácie a podobne) a povedomie o návrhoch, ako riešiť problémy rómskej mládeže na národnej, regionálnej a miestnej úrovni, 4) revidovať smery akčného plánu pre rómsku mládež, 5) návrhy predložiť inštitúciám a organizáciám podporujúce rómsku mládež, ako sú napríklad Akčný plán rómskej mládeže (RYAP), CAHROM, Národné stratégie pre integráciu Rómov, Európsky rómsky inštitút a podobne, 6) zintenzívniť koordináciu partnerov RYAP.

V rámci konferencie sa uskutočnili workshopy, ktoré boli zamerané na oblasť identity, aktívnej účasti rómskej mládeže, boja proti diskriminácii, viacnásobnej diskriminácii, problémov rómskej mládeže v politikách, uplatňovania ľudských práv vo vzdelávaní, spomienok v kontexte histórie Rómov a vzťahu rómskej mládeže k nim, boja proti diskriminačných prejavov vo vzťahu k Rómom. Vo vzťahu k rozvoju kultúrnej identity boli zdôrazňované využívanie všetkých možných nástrojov (vzdelávanie, tvorba textov, letáčikov, krátkych filmových ukážok a podobne) v mládežníckych činnostiach kvôli zvýšeniu integrácie Rómov v mládežníckom veku v spoločnosti. V rámci workshopu „Identita“ boli prezentované aktivity ŠPÚ v oblasti rozvoja rómskeho jazyka a rómskej kultúry na všetkých vzdelávacích stupňoch a takisto bol prezentovaný preddefinovaný projekt ŠPÚ „Spolu s Rómami dosiahneme viac“, ktorý je financovaný z Finančného mechanizmu Európskeho hospodárskeho priestoru a zo štátneho rozpočtu SR. 

Záverom konferencie sú formulované požiadavky vo vzťahu k Rade Európy, a to nasledovné: 1) Zlepšiť prax zapojenia rómskej mládeže do procesov tvorby politík. 2) Zlepšiť koordináciu politík týkajúcich sa rómskej mládeže medzi európskymi inštitúciami a zúčastnenými stranami a zároveň zlepšovať komunikáciu medzi týmito inštitúciami. 3) Integrovať odborné znalosti rómskej mládeže do rozhodovacích procesov. 4) Investovať do posilnenia kapacít a štruktúr organizácií rómskej mládeže. 5) Monitorovanie politík prostredníctvom zriadenia stálej pracovnej skupiny, ktorej členmi by boli zástupcovia rómskej mládeže a rovnako vyhodnocovanie opatrení akčného plánu rómskej mládeže. 6) Súčasné otázky rómskej mládeže riešiť ako priority národných stratégií integrácie Rómov, ako aj v rámci európskych inštitúcii v kontexte boja proti diskriminácii Rómov.	
Odporúčania a závery	
- Zintenzívniť mládežnícku činnosť v oblasti rozvoja kultúrnej identity rómskej mládeže. Zapájať rómsku mládež do rôznych aktivít na národnej, regionálnej a miestnej úrovni. Poskytovať praktické rady a skúseností z implementácii projektov a poskytovať/vytvárať grantové schémy pre podporu a rozvoj národnej a aj medzinárodnej spolupráce rómskej mládeže. 	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách a realizácii nových programov a projektov financovaných z rôznych grantových schém.	
Prehľad prinesenej dokumentácie a miesto jej uloženia	
- Compasito, Manual on human rights education for children, Council of Europe
- Right to Remember, A handbook for Education with Young People on the Roma Genocide,  Council of Europe
- Mirrors, Manual on combating antigypsyism through human rights education, Council of Europe
- Barabaripen, Young Roma speak about multiple discrimination
 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  PhDr. Jozef Facuna, PhD.	
Dátum: 09. 11. 2015	
Správu schválil:  Mgr. Petra Fridrichová, PhD., riaditeľka ŠPÚ